തിലകന്്റെ വേഷം നെടുമുടി തട്ടി എടുത്തതാണോ? സിന്ധുലോഹിതദാസ് സത്യം വെളിപ്പെടുത്തുന്നു ലോഹിതദാസ് തിരക്കഥ ഒരുക്കി സിബി മലയില് സംവിധാനം ചെയ്ത സൂപ്പര്ഹിറ്റ് സിനിമയാണ് ഹിസ് ഹൈനസ് അബ്ദുള്ള. നെടുമുടി വേണു കേന്ദ്രകഥാപാത്രത്തെ അവതരിപ്പിച്ച ഈ ചിത്രം ധാരാളം പുരസ്കാരങ്ങള് നേടി. എന്നാല് തിലകന് വേണ്ടി ലോഹിതദാസ് സൃഷ്ടിച്ച വേഷം നെടുമുടി തട്ടി എടുത്തു എന്ന തരത്തിലുള്ള ചില പരാമര്ശങ്ങള് മുമ്ബ് പുറത്ത് വന്നിരുന്നു. തിലകനും അങ്ങനെ തന്നെ വിശ്വസിച്ചു. മാത്രമല്ല നെടുമുടി വേണു ഉള്പ്പടെയുള്ളവരോട് പരസ്യമായി യുദ്ധം പ്രഖ്യാപിക്കുകയും ചെയ്തു. പക്ഷേ ആ വിവാദത്തിന് പിന്നിലുള്ള സത്യമെന്താണെന്ന് ലോഹിതദാസിന്റെ ഭാര്യ സിന്ധു തന്നെ വ്യക്തമാക്കുന്നു: ഹിസ് ഹൈനസ് അബ്ദുള്ളയിലെയും ഭരതത്തിലെയും വേഷം നെടുമുടി ചേട്ടനെ മനസില് കണ്ട് തന്നെ ലോഹി എഴുതിയതാണ്. തിലകന് ചേട്ടന് ചേരുന്ന വേഷം അദ്ദേഹത്തിന് തന്നെ നല്കിയിട്ടുണ്ട്. തിലകന് ചേട്ടന് സ്റ്റേറ്റ് അവാര്ഡ് കിട്ടിയ സിനിമകളെല്ലാം ലോഹിതദാസിന്റെ രചനകളാണ്. ആരോ പറഞ്ഞ് ഇളക്കിയതാണ് തിലകന് ചേട്ടനെ. കാരണം ലോഹി സിനിമയിലേക്ക് വരാന് നിമിത്തമായത് തിലകന് ചേട്ടനായിരുന്നല്ലോ. മോഹന്ലാലും നെടുമുടി വേണും കേന്ദ്രകഥാപാത്രങ്ങളെ അവതരിപ്പിച്ച സൂപ്പര്ഹിറ്റ് മൂവിയായിരുന്നു ഹിസ് ഹൈനസ് അബ്ദുള്ള. ചിത്രം വലിയ വിജയമായി. സിനിമയിലൂടെ നെടുമുടി വേണു ഒരു രാജാവിന്റെ വേഷം അവതരിപ്പിച്ച് ദേശീയ പുരസ്കാരം വരെ സ്വന്തമാക്കി. ശേഷം രണ്ട് തവണ കൂടി ഇതേ നേട്ടം അദ്ദേഹം സ്വന്തമാക്കിയിട്ടുണ്ട്.